KRITERIJI OCJENJIVANJA

Ocjenjivanje je postupak pridavanja brojčane vrijednosti elementima na

temelju praćenja i provjeravanja rezultata.

Najvažnija načela ocjenjivanja:

1. Načelo objektivnosti ocjenjivanja

2. Načelo javnosti ocjenjivanja

3. Načelo kontinuiranosti

4. Načelo sveobuhvatnosti ocjenjivanja

5. Načelo individualiziranosti

U tjelesnoj i zdravstvenoj kulturi ocjenjivanje se provodi po propisanim elementima

ocjenjivanja:

1. Motorička znanja

2. Motorička postignuća(3. Kinantropološka postignuća (motoričke i funkcionalne sposobnosti) 4. Morfološka obilježja (visina i težina se prate i provjeravaju, ali se ne ocjenjuju)).

3. Aktivnost učenika i odgojni učinci

MOTORIČKA ZNANJA

Motoričko znanje je jedno ili više smisleno povezanih motoričkih gibanja. Broj ocjena tijekom

jedne nastavne godine iznosi oko 5.

OCJENA 5

Nastavna tema usvojena u potpunosti. Učenik nema nikakvih poteškoća u savladavanju

motoričkog zadatka, a tehnička izvedba je izuzetna, bez estetske pogreške. Motoričko

znanje primjenjuje u svim situacijama na pravilan način.

OCJENA 4

Nastavna tema usvojena gotovo u potpunosti. Učenik nema većih poteškoća u savladavanju

motoričkog zadataka ( postoje određena prostorno-vremenska odstupanja od standardne

izvedbe gibanja), a tehnička izvedba nije na očekivanoj razini s manjim estetskim

pogreškama. Motoričko znanje primjenjuje uz male korekcije.

OCJENA 3

Nastavna tema usvojena većim dijelom. Učenik s malim poteškoćama savladava motorički

zadatak (vremenski pokazatelji kretnji i pokreta značajno odstupaju od standardne izvedbe

gibanja), a tehnička izvedba mu je površna, nesigurna, s bitnim estetskim pogreškama.

Primjena znanja teško izvediva.

OCJENA 2

Učenik koji prilikom izvođenja motoričkog gibanja ugrožava pravilnost izvođenja gibanja i ako

je ugrožena osnovna struktura izvođenja motoričkog gibanja.

OCJENA 1

Učenik koji ne može izvesti određeno motoričko gibanje (niti uz pomoć) ili ne želi izvesti

gibanje.

MOTORIČKA POSTIGNUĆA

Motorička postignuća su element ocjenjivanja koja se iskazuju kao povezanost motoričkih

znanja, motoričkih ili funkcionalnih sposobnosti s ciljem postizanja osobnog najboljeg

postignuća, rezultata. Ocjenjivanje se provodi 2 do 3 puta tijekom nastavne godine.

Primjer: Kriterij za ocjenjivanje „skoka uvis prekoračnom tehnikom škare“

Naziv testa motoričkog postignuća: Skok uvis prekoračnom tehnikom „škare“

Pomagala: Skakalište za skok uvis, stalci, letvica, debele strunjače, metar

Opis testa: Zadatak je preskočiti što je moguće veću visinu prekoračnom tehnikom „škare“.

Za preskakanje pojedine visine ispitanik ima na raspolaganju 3 pokušaja

Ocjenjivanje: Ocjenjuje se najveća preskočena visina

Kriterij za ocjenjivanje: Kriterij se izračunava temeljem postignutih rezultata unutar

razrednog odjela.

KINANTROPOLOŠKA POSTIGNUĆA

Kinantropološkim postignućima se ocjenjuje i vrednuje postignuća učenika iz 2. i 3. dijela:

1. Morfološka obilježja (VISINA, TEŽINA, INDEKS TJELESNE MASE)

2. Motoričke sposobnosti ( PRENOŠENJE PRETRČAVANJEM, PRETKLON U USKOM

RAZNOŽENJU ILI STAVU SPOJENOM, PODIZANJE TRUPA IZ

LEŽANJA)

3. Funkcionalne sposobnosti ( TRČANJE 800METARA ZA UČENIKE i TRČANJE 600M

ZA UČENICE)

Nakon odrađenih testova izrađuje se tablica - skala sa vrijednostima rezultata učenika istih

razreda tekuće školske godine. U obzir se mora uzeti i učenikov napredak i motivacija.

Broj ocjena tijekom jedne nastavne godine iznosi 1.

AKTIVNOST UČENIKA I ODGOJNI UČINCI RADA

Kao jedna od najvažnijih komponenti u ocjenjivanju predmeta Tjelesna i zdravstvena

kultura, sudjeluju u ukupnom omjeru ocjena sa oko 50%. Učenicima će na zadnjem satu

svakog mjeseca biti upisana jedna ocjena kao ogledalo njegovog odgojno-obrazovnog

učinka i napretka u proteklom mjesecu. Odgojne varijable se ne mogu jednostavno izmjeriti,

stoga će se procjenjivati praćenjem i provjeravanjem sljedećih varijabli:

1) aktivnost učenika u nastavi tjelesne i zdravstvene kulture (pravovremeno dolaženje na

sat, poštivanje pravila igre, poštivanje učitelja i njegovih zahtjeva)

2) sudjelovanje učenika u izvannastavnim aktivnostima u području tjelesne i zdravstvene

kulture (aktivno uključivanje u različitim natjecanjima, u rad ŠSD i sportskih sekcija)

3) stečene zdravstveno-higijenske navike

4) ponašanje učenika na satu (odnos učenika prema predmetu TZK, učiteljici TZK,

drugim učenicima i prema osoblju koje radi u dvorani i na igralištu, timski rad,

međusobno uvažavanje i pomaganje, primjereno ponašanje, prihvaćanje različitosti u

spolu)

5) teorijska znanja

6) redovito nošenje potrebne sportske opreme (razina zdravstveno-higijenskih navika,

primjereno oblačenje u sportsku odjeću i obuću)

Broj ocjena tijekom jedne nastavne godine iznosi 5-10.

Aktivnost i ponašanje učenika na satu podrazumijeva odnos prema radu, učenicima, učitelju

i imovini (čuvanje svih pomagala, rekvizita i sredstva u dvorani, pospremanje istih nakon

upotrebe, čuvanje i pospremanje svlačionica nakon upotrebe).

Aktivnost i vladanje učenika na satu bilježi se u pregledu rada, bilježnici za odgojne učinke i

e-dnevniku pod rubrikom odgojni učinci (bilješke) te se vrednuje ocjenama 1-5 tokom svakog

mjeseca. Učitelj ima dužnost zapisati vrijeme, mjesto i način na koji učenici ne izvršavaju

svoje obaveze. Svi učenici moraju donijeti liječničku ispričnicu u slučaju ne vježbanja(ozlijede, bolova..) U slučaju trenutnih bolova (upala mišića, hematom, zubobolja, glavobolja,

istegnuće ligamenata) učenik mora upozoriti učiteljicu prije početka sata i/ili tijekom sata.

Učenice koje imaju menstruaciju vježbaju, ukoliko je menstruacija bolna trebaju napomenuti

učiteljici prije početka sata i/ili tijekom sata i raditi će prilagođene vježbe sa strane.

Moguća je eventualna dopuna aktivnosti i vladanja učenika tokom školske godine ako se za

to pokaže potreba.

Ocjena: nedovoljan (1) – ne poštivanje kućnog reda škole, učitelja, zaposlenika, drugih

učenika na bilo koji način ne primjeren školi, ugrožavanje sigurnosti učenika, psovanje,

oštećivanje imovine, ako učenik često zaboravlja primjerenu sportsku odjeću i obuću (3 X - tijekom

godine = ocjena nedovoljan (1), i ukoliko učenik tijekom šk.god.ima više jedinica

iz ne nošenja opreme NIKAKO NE MOŽE IMATI NA KRAJU ŠKOLSKE GODINE

ZAKLJUČNU OCJENU ODLIČAN (5), BEZ OBZIRA NA OSTALE OCJENE.

dovoljan (2) - učenik često ne izvršava zadaće koje su pred njega postavljene, ne

želi sudjelovati u sportskim igrama, učenik je potjeran u svlačionicu unatoč opomenama

učitelja, ne dolazi pravovremeno na nastavu, verbalno i ne verbalno komunicira s drugim

učenicima na neprimjeren način

dobar (3) – učenik udara loptu po dvorani i time ugrožava sigurnost učenika,

verbalno i ne verbalno komunicira s drugim učenicima na neprimjeren način (mjesečno

jedanputa), ne sudjeluje aktivno u sportu već pasivno stoji na terenu, potjeran u svlačionicu

unatoč opomenama učitelja

vrlo dobar (4) -poštuje druge,

pomaže drugima, sudjeluje u sportskim sekcijama, natjecanjima, aktivan na satu

odličan (5) – pravovremeni dolazak na sat, redovito nosi opremu (dozvoljena 2 Otijekom

šk.godine), poštuje i pomaže drugima, aktivan na satu, trudi se, sudjeluje u sportskim

sekcijama i natjecanjima

ZAKLJUČNO OCJENJIVANJE

Zaključna ocjena iz predmeta je izraz postignute razine učenikovih kompetencija iz

predmeta TZK, i rezultat ukupnog procesa vrednovanja tijekom nastavne godine.

Glavni pokazatelj zaključne ocjene na kraju nastavne godine je aritmetička sredina svih

ocjena tijekom nastavne godine, osim ukoliko učenik tijekom šk.god. ima više ocjena

nedovoljan (1) iz ne nošenja opreme tada NIKAKO NE MOŽE IMATI NA KRAJU

ŠKOLSKE GODINE ZAKLJUČNU OCJENU ODLIČAN (5), BEZ OBZIRA NA OSTALE

OCJENE.

ORIJENTACIJSKA UČEŠĆA ELEMENATA OCJENJIVANJA U ZAKLJUČNOJ OCJENI

1.) MOTORIČKA ZNANJA 5-10 cca 40%

2.) MOTORIČKA POSTIGNUĆA 2-3 cca 10%

3.) AKTIVNOST UČENIKA I ODGOJNI UČINCI 5-10 cca 50%

UK: 100%